1464



Események

Határozott dátumú események 
 március 29.
 Hunyadi Mátyást Székesfehérvárott megkoronázzák a Szent Koronával.
 Vitéz János váradi püspök – és általa utódai – megkapja Bihar vármegye örökös ispáni tisztségét.
 április 6. – Mátyás szentesíti a székesfehérvári országgyűlés végzéseit. (Az országgyűlés többek között a török elleni sereg kiállításáról is rendelkezik: 12 egész telek után 1 lovast vagy 10 aranyforintot és rendkívüliadót ajánl meg.)
 április 7. – Mátyás végrehajtja bírósági reformját. (Királyi személyes jelenlét néven egyesíti a különös és a személyes jelenlét bíróságát és kinevezi vezetőjévé Hangácsi Albert csanádi püspököt.)
 április 25. – A Hedgeley Moor-i csatában a John Neville, Montagu őrgrófja vezette yorki sereg legyőzi a Lancasterek seregét. A csatában elesik utóbbiak vezére, Ralph Percy is.
 május 1. – IV. Eduárd angol király titokban feleségül veszi Elizabeth Woodville-t.
 május 15. – A hexhami csatában a yorki sereg legyőzi a Lancasterek seregét, amelyet maga VI. Henrik angol király és Anjou Margit vezet. 
 július 4. – Rodoszon eltemetik Savoyai Hugó (Henrik) ciprusi királyi hercegnek és trónörökösnek, Savoyai Lajos ciprusi király és I. Sarolta ciprusi királynő egyetlen gyermekének a földi maradványait a három évvel korábban elhunyt nagymester, Jacques de Milly sírjában.
 augusztus 1. – Piero de’ Medici uralmának kezdete Firenzében. (Idősebb Cosimo fia 1469-ig uralkodik.)
 augusztus 30. – II. Pál néven pápává választják Pietro Barbo bíborost.
 szeptember 16. – Felszentelik Pietro Barbót II. Pál pápa néven.

Határozatlan dátumú események 
 február – I. Keresztély, Dánia, Norvégia és Svédország királya lemond a svéd trónról, elődjét, VIII. Károlyt újra svéd királlyá választják.
 március – Mátyás magyar király végrehajtja kancelláriai reformját. (Lemondatja Szécsi Dénes bíboros esztergomi érseket a főkancellári tisztségről, egyesíti a fő- és a titkos kancellári méltóságot, és egyidejűleg két főpapot: Várdai István kalocsai érseket és Vitéz János váradi püspököt nevezi ki az új kancellári tisztségre.)
 május – Mátyás serege felmenti a török által ostromolt Jajca várát.
 október közepe – A magyar királyi sereg Szapolyai Imre vezetésével elfoglalja a töröktől a boszniai Szrebernik várát.
 november – Mátyás a boszniai Zvornik várát ostromolja, de Mahmud pasa nagyvezír fölmentő hadainak közeledtekor felhagy az ostrommal és visszavonul.
 az év folyamán –
 Megkezdődik a bártfai Szent Erzsébet-templom gótikus stílusban való átépítése Miklós mester és Kassai István építész tervei szerint.
 Elkészül Hunyadi Mátyás könyvtárának, a Bibliotheca Corvinianának legrégibb keltezett kódexe.
 Antonius Constantinus olasz humanista Mátyás királyhoz latin nyelvű verses üdvözletet ír a török elleni boszniai hadjárat sikere alkalmából.
 II. Pál pápa elrendeli, hogy a kardinálisok őket minden más paptól megkülönböztető, karmazsinszínű mellényt viseljenek.
 II. Pál pápa Hunyadi Mátyás török elleni hadjáratára  aranyat küld.
 A ciprusi polgárháború vége, I. Sarolta ciprusi királynő hívei elhagyják Kyreniát, valamint az általuk birtokolt északi országrészt, és az egész sziget Sarolta féltestvérének, II. Jakabnak a kezébe kerül. I. Sarolta még 1461 szeptemberében elhagyta a szigetet, de élete végéig nem adta fel a reményt, hogy visszatérhet a trónra.

Születések  
 február – Hunyadi N. magyar királyi herceg, I. Mátyás magyar király és Podjebrád Katalin cseh királyi hercegnő fia († 1464)
 november 19. – Go-Kasivabara japán császár († 1526)
 Philippe de Villiers de L’Isle-Adam francia nemes, a Jeruzsálemi Szent János Lovagrend 44. nagymestere († 1534)
 Savoyai Hugó (Henrik) ciprusi királyi herceg és trónörökös, Savoyai Lajos ciprusi király és I. Sarolta ciprusi királynő egyetlen gyermeke († 1464)

Halálozások 
 február – Hunyadi N. magyar királyi herceg, I. Mátyás magyar király és Podjebrád Katalin cseh királyi hercegnő fia (* 1464)
 március 8. – Podjebrád Katalin magyar királyné (* 1449)
 július 4. előtt – Savoyai Hugó (Henrik) ciprusi királyi herceg és trónörökös, Savoyai Lajos ciprusi király és I. Sarolta ciprusi királynő egyetlen gyermeke (* 1464)
 augusztus 1. – Idősebb Cosimo Medici, Firenze ura (* 1389).
 augusztus 14. – II. Piusz pápa (* 1405)

Jegyzetek 

15. század